Id-Deċiżjoni tal-Parlament Ewropew u tal-Kunsill
tad-19 ta' Mejju 2003
dwar ir-reviżjoni tal-perspettiv finanzjarju
(2003/430/KE)
IL-PARLAMENT EWROPEW U L-KUNSILL TA' L-UNJONI EWROPEA,
Wara li kunsidraw it-Trattat li jistabbilixxi l-Komunitajiet Ewropej,
Wara li kunsidraw il-Ftehim Interistituzzjonali (IIA) tas-6 ta' Mejju 1999 bejn il-Parlament Ewropew, il-Kunsill u l-Kummissjoni dwar id-dixxiplina fil-baġit u t-titjib fil-proċedura tal-baġit [1], u b'mod partikolari il-punti 19 sa 21 tiegħu,
Wara li kunsidraw il-proposta mill-Kummissjoni [2],
Jaġixxu skond il-proċedura mfassla fil-ħames subparagrafu ta' l-Artikolu 272(9) tat-Trattat [3],
Billi:
(1) Il-Parlament Ewropew u l-Kunsill konġuntivament addottaw l-aġġustament tal-perspettiv finanzjarju għat-tkabbir [4], kif ipprovdut f'punt 25 tal-Ftehim Interistituzzjonali tas-6 ta' Mejju 1999.
(2) Sussegwentement ftiehmu dwar Dikjarazzjoni dwar l-Artikolu 32 u l-Anness XV tat-Trattat ta' Adeżjoni. Id-Dikjarazzjoni tipprovdi sabiex jiġu mtellgħin il-limiti ta' titolu 3 (politika interna),
IDDEĊIDEW KIF ĠEJ:
Artikolu 1
Il-limiti ta' kull sena għall-approprjazzjonijiet ta' impenji taħt it-titolu 3 (politika interna) tal-perspettiv finanzjarju, kif aġġustati taħt il-punt 25 tal-Ftehim Interistituzzjonali tas-6 ta' Mejju 1999, għandhom jiġu mtellgħin bis-segwenti ammonti, espressi f'miljuni ta' ewro bil-prezzijiet ta' l-1999.
2004 | 2005 | 2006 |
50 | 190 | 240 |
Artikolu 2
1. Il-perspettiv finanzjarju li jirriżulta għall-Unjoni Ewropea mkabbra b'25 Membru (esklużi l-implikazzjonijiet tal-baġit li jirriżultaw minn stabbilizzar politiku f'Ċipru) bil-prezzijiet ta' l-1999, huwa preżentat fit-Tabella 1a annessa ma' din id-Deċiżjoni.
Fl-eventwalita ta' stabbilizzar politiku milħuq f'Ċipru, l-perspettiv finanzjarju għall-Unjoni Ewropea b'25 Membru, bil-prezzijiet ta' l-1999, kif ippreżentat f'Tabella 1b, għandu japplika.
2. Il-perspettiv finanzjarju li jikkorispondi, li jirriżulta mill-aġġustament tekniku għall-2004, skond il-movimenti fi dħul nazzjonali gross (DNG), u l-prezzijiet, huwa preżentat fit-Tabelli 2a u 2b annessi ma' din id-Deċiżjoni.
Magħmulha fi Brussel, fid-19 ta' Mejju 2003.